钦定古今图书集成/明伦汇编/皇极典/第224卷 > 《贺会庆节表》朱熹
## 钦定古今图书集成/明伦汇编/皇极典/第224卷 > 《贺会庆节表》朱熹

盛德当阳，光启重熙之运；群心就日，乐推归美之诚。
有开绕殿之祥，敢罄祈天之祷。恭惟陛下，庆流有衍，
合德无疆。膺历数以在躬，垂衣裳而致治。接黄帝推
䇲，迎日之统，以莫不增过；周家定鼎卜年之期，自今
伊始。某承流支郡，幸际昌辰。鳌抃千官，阻班趋于文
石；嵩呼万岁，祝敢后于华封。